не може да бъде гарантирано.
 (5)
 Поради това списъкът в таблицата, установен в част 1 от приложение I, следва да бъде изменен с цел да се забрани вносът и транзитът през Съюза от цялата територия на Израел на живи домашни птици и щраусови птици, яйца за люпене и месо от домашни птици и щраусоподобни, както и на яйца за преработка. Вносът на месо от домашни птици от територията на Израел, разположена на юг от път No 5, обаче следва да продължи да бъде разрешаван при специалните условия, предвидени в Регламент (ЕО) No 798/2008, изменен с Регламент за изпълнение (ЕС) 2015/608, защото там заболеваемостта от нюкасълска болест е по-ниска и се прилагат мерки за унищожаване на птиците.
 (6)
 Вносът в Съюза на яйца и яйчни продукти от бившата югославска република Македония е разрешен. Държавата също така поиска разрешение за внос в Съюза на месо от домашни птици. При одита, извършен през януари 2016 г. от Комисията, бе направено заключението, че тази трета държава отговаря на необходимите изисквания за ветеринарно сертифициране за внос на месо от домашни птици в Съюза. Поради това вписването за посочената трета държава в таблицата, установена в част 1 от приложение I към Регламент (ЕО) No 798/2008, следва да бъде съответно изменено.
 (7)
 При одита, извършен през януари 2016 г. в бившата югославска република Македония, беше отбелязано, че в тази трета държава се убиват не само домашни птици, които са отгледани на нейна територия, но също така и домашни птици, които или са били внесени от друга трета държава, включена с посочената стока в списъка в част 1 от приложение I към Регламент (ЕО) No 798/2008, при условия, най-малкото еквивалентни на условията в посочения регламент, или домашни птици, които преди това са били внесени на нейната територия от държава членка.
 (8)
 Изискванията за ветеринарния сертификат при внос на месо от домашни птици (POU) от трета държава, посочена в таблицата в част 1 от приложение I към Регламент (ЕО) No 798/2008 като държава, от която е разрешен вносът в Съюза, се отнасят за месо, добито от живи домашни птици, които преди това са били внесени в посочената трета държава от друга трета държава, включена в списъка в таблицата в част 1 от приложение I към Регламент (ЕО) No 798/2008. Изискванията за ветеринарния сертификат обаче не се отнасят за месо, добито от живи домашни птици, внесени от държава членка за последващо клане в тази трета държава, с намерението след това месото да бъде повторно внесено в Съюза.
 (9)
 Предвид благоприятния здравен статус на животните в Съюза и незначителния риск за здравето на домашните птици, с които се използват тези практики, образецът на ветеринарния сертификат за месо от домашни птици (POU), установен в част 2 на приложение I към Регламент (ЕО) No 798/2008, следва да бъде изменен, за да включва разпоредба за сертифициране, че месото от домашни птици може да се добива от домашни птици, които са били внесени от държава членка за последващо клане.
 (10)
 В част 2 от приложение I към Регламент (ЕО) No 798/2008 е установен образец на